Държавен вестник, бр. 73, 2010 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  73
ОФИЦИАЛЕН РАЗДЕЛ
НАРОДНО СЪБРАНИЕ
УКАЗ № 257
На основание чл. 98, т. 4 от Конституцията 
на Република България
П О С Т А Н О В Я В А М :
Да се обнародва в „Държавен вестник“ За­
конът за оръжията, боеприпасите, взривните 
вещества и пиротехническите изделия, приет 
от ХLI Народно събрание на 3 септември 2010 г.
Издаден в София на 14 септември 2010 г. 
Президент на републиката: Георги Първанов
Подпечатан с държавния печат.
Министър на правосъдието:
Маргарита Попова
ЗАКОН
за оръжията, боеприпасите, взривните веще-
ства и пиротехническите изделия
Г л а в а  п ъ р в а
ОБЩИ ПОЛОЖЕНИЯ
Чл. 1. (1) Този закон урежда условията и 
реда за:
1. производство на оръжия, боеприпаси, 
взривни вещества и пиротехнически изделия;
2. търговия с оръжия, боеприпаси, взривни 
вещества и пиротехнически изделия;
3. придобиване, съхранение и употреба на 
взривни вещества и пиротехнически изделия 
и за придобиване, съхранение, носене и упо­
треба на оръжия и боеприпаси за тях;
4. транспортиране на взривни вещества, 
пиротехнически изделия и огнестрелни оръ­
жия и боеприпаси както на територията на 
Република България, така и от и до терито­
рията на други държави членки;
5. внос, износ и транзитен превоз през те­
риторията на Република България на взривни 
вещества, пиротехнически изделия, огнестрел­
ни оръжия и боеприпаси;
6. извършване на ремонтни дейности на 
оръжия и боеприпаси;
7. бракуване и унищожаване на взривни 
вещества, пиротехнически изделия, оръжия 
и боеприпаси;
8. утилизация на оръжия и боеприпаси;
9. осъществяване на контрол върху дейнос­
тите с взривни вещества, оръжия, боеприпаси 
и пиротехнически изделия.
(2) Разпоредбите на този закон се прилагат 
и за основните компоненти, както и за частите 
на огнестрелните оръжия.
Чл. 2. (1) Този закон не се прилага за дей­
ностите по чл. 1, ал. 1 с взривни вещества, 
пиротехнически изделия, оръжия и боепри­
паси, осъществявани в и от:
1. Министерството на вътрешните работи 
(МВР), Държавната агенция „Национална си­
гурност“ (ДАНС), Главна дирекция „Охрана“ 
и Главна дирекция „Изпълнение на наказа­
нията“ при Министерството на правосъдието;
2. въоръжените сили на Република Бъл­
гария, както и от чуждестранни военни и 
полицейски контингенти при преминаването 
им и/или пребиваването им на територията 
на Република България.
(2) Осъществяването на дейностите по ал. 1 
се извършва при условия и по ред, определени 
с актове на Министерския съвет.
(3) Не се изискват разрешения за дейностите 
по чл. 1, ал. 1 с оръжия и боеприпаси – кул­
турни ценности, от:
1. музеи и културни институти по смисъла 
на Закона за закрила и развитие на културата;
2. колекционери по смисъла на Закона за 
културното наследство.
(4) Огнестрелните оръжия и боеприпаси за 
тях по ал. 3 се обезопасяват от нежелателен 
достъп и от сработване по предназначение 
по реда на чл. 91, ал. 3 и се съхраняват с 
въоръжена охрана или сигнално-охранителна 
техника (СОТ).
Чл. 3. (1) Взривни вещества по смисъла на 
този закон са химични вещества или смеси, 
които преминават при определени условия в 
процес на бързо саморазпространяващо се 
химично превръщане с отделяне на голямо 
количество топлина и с високо налягане на 
газообразни продукти с разрушително или 
метателно действие. 
(2) Взривни вещества са и изделията, с 
помощта на които се осъществява процесът 
на химичните вещества или смесите по ал. 1.
Чл. 4. (1) Оръжия по смисъла на този за­
кон са огнестрелни и неогнестрелни оръжия.
(2) Огнестрелно оръжие е преносимо цевно 
оръжие, което произвежда, проектирано е да 
произведе или може да бъде видоизменено, 
така че да произведе, изстрел с куршум или 
снаряд чрез действието на взривно вещество, 
освен в случаите, когато е:
1. направено трайно негодно за употреба 
чрез деактивиране, при което всички основни 
части на огнестрелното оръжие са в състояние 
на постоянна нефункционалност и не е въз­
можно да бъдат отстранени, подменени или 
модифицирани по начин, който би позволил 
огнестрелното оръжие да бъде въведено от­
ново в употреба;